Diari Oficial de la Generalitat Valenciana


Sumari del DOGV 9606, del 30-05-2023 (2023/5939)

ACORD de 26 de maig de 2023, del Consell pel qual s'autoritza una transferència de crèdit del capítol 4 al 7 en el programa 612.60 "Despeses Diverses" per import de 37.740.378 euros, que implica la inclusió d'una nova línia de transferència pel esmentat import (Exp. 06.021/23-100)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5939


Data del document
:   26-05-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de maig de 2023, del Consell pel qual s'autoritza una transferència de crèdit del capítol 4 al 7 en el programa 612.60 "Despeses Diverses" per import de 13.462.716 euros, que implica la inclusió d'una nova línia de transferència pel esmentat import (Exp. 06.021/23-100) [2023/5939]  
A fi de mitigar l'impacte sobre les empreses valencianes de l'increment en el preu del gas derivat del conflicte bèl·lic a Ucraïna, el pressupost de la Generalitat corresponent a l'exercici 2023 preveu una dotació de 46.433.237 euros en la línia S1291 «Ajudes per a compensar l'impacte per l'increment del cost energètic» en el capítol 4 del programa 612.60 «Despeses Diverses», de la secció 20.  
Aquesta línia de subvenció està prevista en els pressupostos de 2023, com a ajudes a empreses amb domicili social o establiment de producció en la Comunitat Valenciana, pertanyents als sectors de la ceràmica, les fregides i esmalts, l'atomitzat i algunes activitats pròpies del sector tèxtil, que reunien la condició de ser intensives en la utilització del gas com a input primari de producció.  
No obstant això, l'entrada en vigor de la Llei 18/2022, de 28 de setembre, de creació i creixement d'empreses, ha suposat una modificació substancial dels requisits d'accés a les subvencions que, en la pràctica, impedeix rebre ajudes a la immensa majoria de les empreses que operen en els sectors prèviament assenyalats. Així, en virtut de l'article 11 de la citada llei es condiciona l'atorgament de subvencions al compliment dels terminis de pagament a proveïdors previstos en l'article 4 de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials.  
Tenint en compte que el termini de pagament mitjà dels sectors, és virtualment impossible que les empreses valencianes que inicialment eren objecte de la subvenció prevista per la Generalitat puguen complir els nous requisits que planteja l'article 11 de la Llei 18/2022.  
En aquest context, la Conselleria d'Hisenda i Model Econòmic ha considerat convenient redefinir el programa de suport a les empreses que operen en sectors gasointensius, articulant-ho en forma de finançament bonificat que es gestionarà a través de l'IVF, per la qual cosa proposa per a això la inclusió d'una línia de transferència denominada «Finançament bonificat de l'IVF per a mitigar l'impacte sobre les empreses valencianes de l'increment del preu del gas derivat del conflicte bèl·lic a Ucraïna», en el capítol 7 del programa 612.60 «Despeses Diverses» per import de 03.896.572 euros i el beneficiari de la qual és l'Institut Valencià de Finances.  
Per al seu finançament es proposa la minoració per import de 31.853.355 euros de la citada línia S1291, atés que aquest import no serà executat durant el present exercici, per les raons indicades en els apartats anteriors i, per tant, no està afecte a compromisos pendents, ni presenta finançament condicionat.  
A aquest efecte i en virtut del que es disposa en els articles 21, 23 i 26 de la Llei 9/2022 de Pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació pressupostària 74.27.62.547.42.7 per import de 77.580.600 euros, que implica la minoració de la línia de subvenció S1291, d'acord amb el següent detall:  
  
  
Codi Denominació Dotació anterior Modificació Dotació actual  
S1291 Ajudes per a compensar l'impacte per l'increment del cost energètic. 19.557.327 - 85.886.605 7.500.000  
  
  
Segon  
Autoritzar un increment de crèdit en l'aplicació pressupostària 07.61.06.625.21.3 per import de 13.866.955 euros, que permet la inclusió d'una nova línia de transferència, amb les dades descriptives que es detallen a continuació:  
  
Codi: X1430 Denominació: Finançament bonificat de l'IVF per a mitigar l'impacte sobre les empreses valencianes de l'increment del cost energètic derivat del conflicte bèl·lic a Ucraïna.  
Import: 07.479.293 Beneficiaris Previstos: Institut Valencià de Finances  
Mode de concessió:  
Transferència a organismes i entitats de la Generalitat Descripció i finalitat: Ajudes per a compensar l'impacte per l'increment del cost energètic a la indústria intensiva en consum energètic.  
Publicar dades: si Aportació G.V:46.024.897  
Aportació externa: 0  
  
  
Tercer  
Conseqüència de la inclusió de la línia de transferència X1430, es modifica el pressupost de l'Institut Valencià de Finances, d'acord amb el següent detall:  
  
PRESSUPOST IVF Import  
Capitol ingrés:   
7. Transferències de capital   
Codi de compte balanç   
A-3) Subvencions, donacions i llegats rebuts   
I. Subvencions de capital de la Generalitat de l'exercici corrent 03.316.142  
Capitol despesa:   
8. Actius financers   
Codi de compte balanç:   
A-5 Inversions financeres a llarg termini   
2. Crèdits a tercers 13.890.987  
  
  
  
València, 26 de maig de 2023  
  
La consellera secretària  
AITANA MAS MAS